	
	



Na podlagi 9., 19., 20., 21., 22. in 23. člena Zakona o lokalnih volitvah /ZLV/ (Uradni list RS, št. 94/07-UPB3, 45/08, 83/12, 68/17, 93/20 – odl. US in 102/24) in 19. člena Statuta Občine Gornji Petrovci (Uradni list RS, št. 63/23) je Občinski svet Občine Gornji Petrovci na svoji 19. redni seji, dne 18.06.2025 sprejel
ODLOK
O DOLOČITVI VOLILNIH ENOT V OBČINI GORNJI PETROVCI
1
Splošne določbe

1. člen

(vsebina odloka)

(1) Ta odlok določa volilne enote za volitve članov občinskega sveta, volitve članov krajevnih skupnosti in župana Občine Gornji Petrovci (v nadaljevanju: občina).

(2) Občinski svet šteje 13 članic oziroma članov (v nadaljnjem besedilu: član).

(3) Člani občinskega sveta se volijo po proporcionalnem volilnem sistemu.
2
Volilne enote

2. člen

(volilne enote za volitve članov občinskega sveta)

Člani občinskega sveta se volijo v dveh volilnih enotah. Volilne enote so naslednje:

1. Volilna enota 1, ki obsega območje naselij Gornji Petrovci, Peskovci, Košarovci, Križevci, Kukeč in Panovci, kjer živi skupno 991 prebivalcev. V volilni enoti se voli 6 članov.
2. Volilna enota 2 obsega območje naselij Adrijanci, Boreča, Lucova, Martinje, Neradnovci, Stanjevci, Šulinci in Ženavlje, kjer živi 1.011 prebivalcev. V volilni enoti se voli 7 članov. 

3. člen

(volitve župana)

Za volitve župana je volilna enota celotno območje občine.
4. člen

(volilne enote za volitve članov svetov krajevnih skupnosti)

(1) Volilna enota za volitve članov sveta krajevne skupnosti je območje krajevne skupnosti.

(2) Svet Krajevne skupnosti Gornji Petrovci šteje pet članov, svet Krajevne skupnosti Križevci šteje šest članov, svet Krajevne skupnosti Šulinci šteje osem članov.
3
Prehodne in končne določbe
5. člen

(prenehanje veljavnosti)

Z dnem uveljavitve tega odloka prenehata veljati Odlok o določitvi volilnih enot za volitve članov občinskega sveta in župana Občine Gornji Petrovci (Uradni list RS, št. 56/14) in Odlok o določitvi števila članov svetov krajevnih skupnosti ter določitvi volilnih enot za volitve članov svetov krajevnih skupnosti Občine Gornji Petrovci (Uradni list RS, št. 56/14).
6. člen

(objava in začetek veljavnosti)

Ta odlok začne veljati 15. dan po objavi v Uradnem glasilu slovenskih občin.

Številka: 007-0002/2025-14

Občina Gornji Petrovci
Franc Šlihthuber, župan

